Document ID: /roh_data/filtered/fineweb-2-filterrobots_roh.jsonl.gz/2526

Tenor l'Uffizi federal da sanadad hai dà quest onn 257 cas da la «Meningoenzephalitis FSME». Da l'onn 2000 fin il 2017 ha l'Uffizi da sanadad registrà mintga stagiun tranter 52 e 257 cas. Er l'october da quest onn era il dumber d'infecziuns pli auts ch'usità. Cun 36 cas è quai schizunt il pli aut dumber dal mais october dapi l'entschatta dal nov millenni. Sco l’Uffizi da sanadad communitgescha variescha il dumber dentant fitg sch’ins cumpareglia ils mais in cun l’auter.
Cunter la malsogna «FSME» san ins laschar virolar. L’Uffizi da sanadad recumonda la virola cunzunt per persunas che abiteschan en territoris da risico.
RR novitads 14:00